Diari Oficial de la Generalitat Valenciana


Sumari del DOGV 2838, del 01-10-1996 (1996/839391)

RESOLUCIÓ de 9 de setembre de 1996, del Rectorat de la Universitat de València per la qual convoca a concurs públic una plaça de becari d'investigació en el Departament d'Astronomia i Astrofísica de la Facultat de Ciències Matemàtiques.
--------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2838

Data del DOGV
:   01-10-1996

Secció del DOGV
:   AUTORITATS I PERSONAL

Número del document
:   1996/839391


Data del document
:   09-09-1996

Organisme emissor
:   Universitat de València

Tipus de document
:   Resolució

RESOLUCIó de 9 de setembre del Rectorat de la Universitat de València per la qual convoca a concurs públic una plaça de becari d'investigació en el Departament d'Astronomia i Astrofísica de la Facultat de Ciències Matemàtiques.   
Aquest Rectorat, fent ús de les competències que li atribueix l'article 4 de l'Ordre Ministerial de 27 de març de 1986 i segons el que estableixen els estatuts d'aquesta Universitat, convoca a concurs públic una plaça de becari d'investigació, d'acord amb les següents:  
Bases de la convocatòria  
1. Títol del projecte: International Gamma Ray Astrophysical Laboratory (Integral), dirigit pel professor Víctor Reglero Velasco del Departament d'Astrofísica de la Facultat de Ciències Matemàtiques.  
2. Nombre de places: una.  
3. Perfil de la beca:  
3.1. Requisits:  
3.1.1. Títol de Llicenciat en Física.  
3.1.2. Alumne de tercer cicle (o compromís de matricular-s'hi).  
3.2. Mèrits que cal valorar:  
3.2.1. Coneixements de tècniques de deconvolució d'imatges.  
3.2.2. Coneixements de sistemes de codificació. Màscares.  
3.2.3. Cursos d'Astrofísica o Física Nuclear.  
3.3. Objectius de la beca: col·laboració en el desenvolupament del programari d'anàlisi d'imatges per al Science operation center del LEGRI.  
3.4. Condicions de la beca  
3.4.1. Durada: un any prorrogable.  
3.4.2. Dotació: 110.000 pessetes al mes brutes.  
3.4.3. Incompatibilitat amb qualsevol altra beca o ajuda finançada amb fons públics o privats, com també amb qualssevol sou o salari, excepte els contractes derivats de l'aplicació de l'article 11 de la Llei de Reforma Universitària (Llei 11/8, de 25 d'agost).  
3.4.4. Aquesta beca no estableix relació laboral ni contractual amb la Universitat de València ni compromís quant a la posterior incorporació a la plantilla de la Universitat.  
3.4.5. La presentació de sol·licituds per a la concessió de la beca implicarà la total acceptació de les bases d'aquesta convocatòria per part del sol·licitants.  
4. Documentació: instància, certificat acadèmic detallat i currículum amb fotocòpia que justifique l'adequació al perfil proposat i els mèrits aportats.  
5. Termini de presentació de sol·licituds: les sol·licituds s'hauran de presentar en el Registre General de la Universitat de València, durant els 15 dies hàbils següents a la data de publicació d'aquesta convocatòria, adreçades al vicerector d'Investigació.  
6. Procediment de selecció: la Permanent de la Comissió d'Investigació avaluarà les sol·licituds, segons el Reglament per a la Selecció de Becaris d'Investigació de la Universitat de València a càrrec de Projectes d'Investigació, aprovat per la Junta de Govern d'aquesta Universitat el 28 de maig de 1993. Les decisions de caràcter científic no podran ser recorregudes.  
7. Informació: per a qualsevol informació sobre requisits i documentació, cal adreçar-se al Negociat d'Investigació de la Universitat de València.  
Contra aquesta resolució, que posa fi a la via administrativa, es podrà presentar un recurs contenciós administratiu davant el Tribunal Superior de Justícia de la Comunitat Valenciana, després de la comunicació a la Universitat Valenciana, segons estableix l'article 110.3 de la Llei 30/1992, de Règim Jurídic de les Administracions Públiques i del Procediment Administratiu Comú, en el termini de dos mesos comptats a partir de l'endemà de la data de la publicació.  
València, 9 de septiembre de 1996.- El vicerector d'Investigació: Juli Peretó Magraner.